BECKWITH] TEXT AND TRANSLATION 557 
Ta manawa, hapai mai la o Kohanuilulumoku i kona huelo mailoko 
ae o ka moana, pii ke kai iluna, me he poi ana a ka nalu i ke kumu 
pali, me he akuku nalu la 1 poi iloko o ka malama o Kaulua, pii 
ke ehu o ke kai iluna, pouli ka la, ku ka punakea iuka. 
Ma ia wa, kau mai la ka weli ia Kaeloikamalama ma, hoomaka 
laua e holo mai ke alo aku 0 ua moo nel. 
Ta manawa, luai aku ana o Kihanuilulumoku ia Kahalaomapuana, 
kau ana iluna o ka a-i o Kaeloikamalama. 
Ninau ae la o Kaeloikamalama, “ Nawai ke kama o oe? ” 
I aku la o Kahalaomapuana, “Na Mokukelekahiki, na Kaeloi- 
kamalama; na kupua nana e malama ka pea kapu o kukulu o 
Tahiti.” 
Ninau laua, “ Heaha ka huakai a kuu kama i hiki mai ai?” 
Hai aku la o Kahalaomapuana, “ He huakai imi Lani.” 
Ninau hou laua, “ Imi i ka Lani owai? ” 
“© Kaonohiokala,” wahi a Kahalaomapuana, “ka Lani kapu 
a Kaeloikamalama laua o Mokukelekahiki.” 
Ninau hou no laua, “A loaa o Kaonohiokala, heaha ka hana?” 
I aku la o Kahalaomapuana, “I kane na ke kaikamahine Alii 
o Hawaiiakea, na Laieikawai, ke Haku o makou.” 
Ninau hou no laua “ Owai oe?” 
Hai aku la keia, “O Kahalaomapuana, ke kaikamahine muli a 
Moanalihaikawaokele taua me Laukieleula.” 
A lohe o Kaeloikamalama Jaua me Mokukelekahiki, he mea e ko 
laua aloha, ia manawa, kuu iho la mai ka a-i iho, honi aku la i ka 
ihu o ke kaikamahine. 
No ka, mea, o Mokukelekahiki, a me Kaeloikamalama, he mau 
kaikunane no Laukieleula ka makuahine 0 Jakou me Aiwohikupua. 
T aku la o Kaeloikamalala, “ E hele kaua a loaa ke alanui, alaila, 
pli aku oe.” 
Hele aku la laua hookahi anahulu, hiki i kahi e pii ai, kahea aku 
la o Kaeloikamalama, “E ka Lanalananuiaimakua—e! kuuia mai 
ke alanui, 1 pli aku wa—u!! ua hewa o lalo ne—i!!!” 
Aole 1 upuupu iho, kuu mai ana o Lanalananuiaimakua i ka 
punawelewele, hihi pea ka lewa. 
Ta manawa, aoao aku la o Kaeloikamalama, “ Eia ko alanui, i pii 
auanei oe a hiki iluna, a i ike oe hookahi hale e ku ana iloko o ka 
mahina, aia ilaila o Moanalihaikawaokele o Kahakaekaea ia aina. 
“T nana aku auanei oe, ka elemakule e loloa ana ka lauoho, ua hina 
ke poo, o Moanalihaikawaokele no ia. Ina e noho ana iluna, mai 
wikiwiki aku oe, o ike e mai auanei kela ia oe, make e oe, aole e Iche 
i kau olelo, kuhi auanei ia oe he mea e. 
